laion/Wikipedia-Exotic huggingface dataset:
סלים

האם התכוונתם ל... אישים בשם זה: סלים הראשון – סולטאן עות'מאני סלים השני – סולטאן עות'מאני, בנו של סלים הראשון סלים השלישי – הסולטאן העשרים-ושמונה של האימפריה העות'מאנית אישים שזהו שם משפחתם: ויליאם סלים – מפקד בצבא הבריטי והמושל הכללי ה-13 של אוסטרליה ממפיס סלים – מוזיקאי בלוז אמריקני סאלח סלים – חבר כנסת ישראלי סאלח סלים – כדורגלן מצרי עלי סלים – בדרן ומנחה טלוויזיה פקיסטני פאטבוי סלים – מוזיקאי בריטי קרלוס סלים – איש עסקים מקסיקני אישים ששמם הפרטי הוא סלים סל, סלים סל – כלי קיבול, מיכל, טנא
פייר וילנב

פייר-שארל וילנב (בצרפתית: Pierre-Charles Villeneuve; ‏31 בדצמבר 1763 - 22 באפריל 1806) היה אדמירל צרפתי, בן למשפחת אצולה המתייחסת על שושלת עתיקה. וילנב נולד ב-31 בדצמבר 1763, ובשנת 1778 החל את שירותו בצי, השתתף בפעילות צבאית בקולוניות צרפתיות באמריקה הצפונית ובאמריקה הדרומית. משנת 1786 עבר לזירת הים התיכון. לאחר המהפכה הצרפתית התמנה למפקד אונייה אך נרדף עקב מוצאו ממשפחת אצולה. בשנת 1798 השתתף במסעו של נפוליאון לכיבוש מצרים, כאשר בקרב אבוקיר הפגין פסיביות מוחלטת למרות שהחליף בתפקידו את מפקד הצי שנהרג בקרב, את שארית הצי הסיג למלטה שם נכנע לאנגלים. בשנת 1804 התמנה לסגן-אדמירל. בשנת 1805 התמנה למפקד צי שתפקידו היה פלישה לאיים הבריטיים, עקב ידיעה גרועה של פרטי התוכנית האסטרטגית של פלישה לאיים התבלבל בתרגילי ההסחה, איבד זמן יקר ושיבש בזאת את לוח הזמנים של הפלישה. אחרי ניסיון פלישה לא מוצלח לאיים בריטיים נשלח לקדיס על מנת לפרוץ הסגר ימי בריטי על הצי הספרדי. אחרי שהתאחד עמו ב-21 באוקטובר 1805 ממערב לכף טרפלגר, שנמצא בדרום-מערב ספרד נלחם בקרב טרפלגר בצי הבריטי (הקרב הימי והחשוב ביותר של מלחמות נפוליאון). למרות יתרונו במספר הספינות (33 לעומת 27) הובס וילנב בקרב ונפל בשבי הבריטי. לאחר ששוחרר מהשבי חזר לצרפת שבור ברוחו וירא מכעסו של נפוליאון. הוא ביקש לחזור לשירות אך בקשותיו נדחו. ב-22 באפריל 1806, נמצא מת במלון דה לה פאטרי ברן עם שישה פצעי דקירה בריאה השמאלית ואחד בלב. הוא השאיר מכתב פרידה לאשתו. בהחלטת בית המשפט נרשם כי מדובר בהתאבדות. צורת מותו גרמה שפסק דין זה זכה לקיתונות של לעג בעיתונות הבריטית של אותה תקופה, והתרבו החשדות כי נפוליאון הורה בחשאי על רציחתו של וילנב. השאלה האם וילנב התאבד הייתה מקור למחלוקת בין היסטוריונים מאז. מדיה וקבצים בנושא פייר וילנב בוויקישיתוף פייר וילנב, באתר אנציקלופדיה בריטניקה (באנגלית)
ריסקין

האם התכוונתם ל... נטע ריסקין – שחקנית ישראלית רוברט ריסקין – תסריטאי ומחזאי אמריקני שלמה ריסקין – רב ישראלי רסקין
אנסמבל שירה חדשה לירושלים

אנסמבל שירה חדשה הוא הרכב מוזיקלי ישראלי שהקים המוזיקאי אמיר פרלמן בשנת 2006. האנסמבל הוקם במטרה לבצע ולהקליט ניגונים ופיוטים ממורשת קהילות ישראל בעיבוד להרכב קאמרי אוריינטלי המשלב כלי נגינה אותנטיים עם כלים מערביים. ההרכב מבצע חומרים מקוריים שנכתבו עבור ההרכב על ידי אמיר פרלמן אף הם בהשראת המוזיקה המסורתית מקהילות אשכנז, ספרד וצפון אפריקה. מרבית מחברי ההרכב הם נגנים מסצנת הג'אז הישראלית דבר הניכר בסגנון המוזיקלי של ההרכב ובעיבוד הלחנים המסורתיים אותם ההרכב מבצע. שני אלבומים שהוקלטו במהלך פרויקט זה יצאו בחברת התקליטים מגדה מקבוצת האוזן השלישית. אמיר פרלמן – שירה חדשה לירושלים – 2007 בהשתתפות: אמיר פרלמן (גיטרה, עוד, בוזוקי, צ'לו ופסנתר), אורן צור (כינור), ארז מונק (כלי הקשה), זוהר פרסקו (כלי הקשה), אמיר שהאסר (כלי נשיפה), דויד אדר (מצילות וכלי הקשה). אמיר פרלמן – תפילות מעבר למילים – 2009 בהשתתפות: אמיר פרלמן (ניהול מוזיקלי, צ'לו ובוזוקי), אורן צור (כינור), עומר הורוביץ (קלרינט), אופיר טל – פסנתר, אבי אגבבה (כלי הקשה), דני בנדיקט (מצילות וכלי הקשה). אנסמבל שירה חדשה לירושלים, ברשת החברתית פייסבוק ארז שוייצר, "פיסוק רחב"; אמיר פרלמן ואנסמבל "שירה חדשה לירושלים": דם, זרע, דמעות ופסוקי קודש, באתר הארץ, 17 ביוני 2009
יעקב מזרחי (חייל)

יעקב מזרחי (16 ביולי 1937, ח' באב תרצ"ז – 28 באוקטובר 1955, י"ב בחשוון תשט"ז) הוא לוחם בעל עיטור הגבורה. היה שחקן הפועל ירושלים בכדורגל. יעקב מזרחי נולד בירושלים ב-16 ביולי 1937. בגיל צעיר הפסיק את לימודיו וסייע בפרנסת המשפחה. במסגרת תנועת הפועל, היה שחקן כדורגל מצטיין ושיחק בקבוצת הפועל ירושלים בעמדת החלוץ. באחד ממשחקי הקבוצה, איבד ארבע משיניו בהתנגשות עם שחקן קבוצה יריבה במרדף אחר הכדור. באוקטובר 1954 התגייס לשירות צבאי והיה לוחם בגדוד 890 של חטיבת הצנחנים. למרות דלקת ריאות קשה בתקופת האימונים בחר להמשיך ולשרת בחטיבה. באוקטובר 1955 השתתף במבצע אגד בכונתילה. בסיום המבצע בהצלחה ונטרול האויב, הבחין בקבוצת לוחמים והסתער עליה בגפו. מזרחי נפצע אנושות וחולץ על ידי מפקד הגדוד, אריאל שרון. לאחר מכן מת מפצעיו. אומץ הלב שהפגין זיכה אותו, לראשונה מאז מלחמת העצמאות, בעיטור הגבוה ביותר המוענק לחיילים: ביום ה-28 באוקטובר 1955, בפשיטת כונתילה, נמנה טור' יעקב מזרחי ז"ל עם כוח משנה, שהסתער על המיבנים במגמה ללכוד שבויים. תוך כדי ההסתערות, המשיכה קבוצת חיילי אויב לגלות התנגדות. טור' יעקב מזרחי ז"ל רדף בעצמו, תוך גילוי אומץ לב, אחרי לוחמי האויב. בעת הסתערותו נפצע אנושות, ובעת ששב הכוח לבסיסו מת מפצעיו. — עיטור הגבורה ליעקב מזרחי מזרחי נקבר בבית הקברות הצבאי בהר הרצל. קורות החיים של יעקב מזרחי, באתר "יזכור" של משרד הביטחון עיטור הגבורה שהוענק ליעקב מזרחי, באתר "בעוז רוחם" של אגף כוח האדם בצה"ל עוזי דן, חלוץ בימים שהתקפה הייתה באמת עניין של חיים ומוות, באתר הארץ, 19 באפריל 2010 יעקב מזרחי באתר GRAVEZ
ספקטרום (פירושונים)

האם התכוונתם ל... ספקטרום – מונח המתאר מגוון או רציפות, נפוץ בעיקר במתמטיקה ובפיזיקה, בפרט באופטיקה בפיזיקה: ספקטרום אלקטרומגנטי – אוסף כל הגלים האלקטרומגנטיים בכל התדרים האפשריים ספקטרום רציף – חלק מהספקטרום האלקטרומגנטי שנפלט בתהליך תרמי ושמכיל רצף של תדרים בתחום מסוים ספקטרום פליטה – קבוצה בדידה של תדרים מתוך הספקטרום האלקטרומגנטי שנפלטים מחומר מסוים בעקבות עירור ספקטרום בליעה – קבוצה של תדרים מתוך הספקטרום האלקטרומגנטי שנבלעת על ידי חומר מסוים ספקטרום החזרה – הספקטרום של אור המוחזר מפניו של משטח בהשוואה לאור לבן הנופל על פניו. מונח זה מקביל למונח צבע, אך מדויק ממנו הספקטרום הנראה – החלק מהספקטרום האלקטרומגנטי שניתן לחוש בו בעין האנושית במתמטיקה: ספקטרום (מתמטיקה) – מונח באנליזה פונקציונלית ספקטרום של אלגברה סי-כוכב ספקטרום של חוג – קבוצת כל אידיאלים הראשוניים של חוג קומוטטיבי ספקטרום (הומוטופיה) ספקטרום (גרף) ספקטרום הספק (PSD) – מונח בסטטיסטיקה ובעיבוד אותות ספקטרום (סרט) – הסרט ה-24 בסדרת סרטי ג'יימס בונד ספקטרום (אולם ספורט) – אולם ספורט שפעל בפילדלפיה הספקטרום האוטיסטי – רצף תסמונות שיש להן מכנה משותף ברור עם האוטיזם הקלאסי ספקטרום סינקלייר – מחשב אישי משנות השמונים של המאה העשרים
אסאטיר

אסאטיר (או ספר אסאטיר) הוא כרוניקה שומרונית מהמאה ה-10 המתארת, בדומה לאגדה היהודית, את סיפורי התורה וסדר הדורות מאדם הראשון ועד משה רבנו מנקודת מבט שומרונית. יש שנטו לפרש את שם הספר מלשון "נסתרות", קביעה שמתעלמת מהעובדה שהאותיות ט' ו-ת' אינן מתחלפות בניב השומרוני. לדעת זאב בן-חיים ואחרים מקור השם אסאטיר הוא בערבית (اساطير) ופירושו - 'סיפורים'. משה גסטר, ‏The Asatir- אסאטיר, לונדון, 1927, בארכיון האינטרנט. הספר כולל את המקור באותיות עבריות, ותרגום ומבוא באנגלית. בסוף הספר נספח -"ספר הימים". זאב בן-חיים, ספר אסטיר (עם תרגום ופירוש), תרביץ יד (ב), תש"ג, עמ' 104–125; (המשך), יד (ג–ד), תש"ג, עמ' 174–190 (סוף), טו (ב), תש"ד, עמ' 71–87 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
יעקב שטיין

יעקב שטיין (נולד ב-15 בינואר 1956 בניו ג'רזי, ארצות הברית) הוא פיזיקאי ישראלי וחתן פרס ביטחון ישראל. למד תואר ראשון בפיזיקה ומתמטיקה באוניברסיטה העברית בירושלים. לאחר מכן למד באותו מוסד תואר שני בפיזיקה וכתב תיזה על ניבוי טמפרטורה קריטית למוליכות-על במתכות העבר. כמו כן סיים שם תואר שלישי בפיזיקה, כאשר נושא התיזה היה מודלים פיזיקליים לרשת עצבית. שירת ביחידה 8200 כמדען מחקר בצה"ל בדרגת רס"ן. לאחר שחרורו המשיך לייעץ למשרד הביטחון, ובשנת 1992 זכה בפרס ביטחון ישראל. בשנים 1986 עד 1995 ניהל צוות מחקר ושימש מנהל טכנולוגיות מתקדמות בחברת אפרת טכנולוגיה עתידית (כיום קומברס), בתל אביב. בשנים 1995 עד 1998 היה פרופסור למדעי המחשב באוניברסיטה הפוליטכנית של ניו יורק, והרצה בנושאי בינה מלאכותית, זיהוי תבניות, ועיבוד ספרתי של אותות. חיבר ספר לימוד בנושא עיבוד אותות ספרתי Digital Signal Processing a Computer Science Perspective שיצא לאור בשנת 2000. הספר מהווה טקסט סטנדרטי ללימוד עיבוד אותות לתלמידי מדעי המחשב. באותן שנים שימש מנהל טכנולוגיות מתקדמות בחברת קומברס טכנולוגיות. משנת 1998 שימש כמדען הראשי של חברת רד תקשורת מחשבים, ומרצה בחוג למדעי המחשב באוניברסיטת תל אביב בנושאי עיבוד ספרתי של אותות ותקשורת. ב-2012 מונה ל-CTO (מנהל טכנולוגי) בחברה והוא אחראי על ניתוח מגמות טכנולוגיות, טיפול בקניין רוחני, שיתופי פעולה מחקריים עם האקדמיה, ואחריות על פרויקטים מחקריים. מאוקטובר 2021 הוא CTO בחברת אלוט. משנת 2014 משמש כיו"ר מאגד נפטון מאגד נפטון, המאגד הישראלי לתיכנות רשתות תקשורת. יעקב שטיין משתתף בארגוני תקינה בתחום התקשורת הספרתית ועיבוד אותות, כגון ה-ITU-T (ארגון תקנון התקשורת של האו"ם), וה-Internet Engineering Task Force) IETF). החל משנת 2008 עומד בראש קבוצת TICTOC ב-IETF העוסקת בהעברת זמן מעל רשתות IP. בלוג שלו בענייני תקשורת אתר ספרו בנושא עיבוד ספרתי של אותות קורות חייו באתר הספר אתר חברת רד תקשורת מחשבים אתר חברת אלוט רשימת מאמרים קורס DSP באוניברסיטת תל אביב חלק א חלק ב חלק ג חלק ד CTO ברד תקשורת מחשבים, אתר אנשים ומחשבים, 23 בינואר 2012
Libra Scale

Libra Scale הוא אלבום האולפן הרביעי של הזמר האמריקני, ני-יו. הוא יצא לאור ב-27 באוקטובר ביפן, ובעקבות זאת גם בבריטניה ב-29 באוקטובר, ובארצות הברית רק ב-22 בנובמבר 2010, תחת חברת התקליטים דאף ג'אם. מהאלבום יצאו 3 סינגלים; הלהיט האירופי שכבש את מצעד הסינגלים הבריטי, Beautiful Monster, הסינגל השני Champagne Life שתוכנן להיות דואט עם מייקל ג'קסון והגיע למקום ה-75 במצעד הבילבורד הוט 100, ו-One in a Million שגם זכה להצלחה באירופה והגיע למקום ה-20 במצעד הסינגלים הבריטי. עם השקתו, Libra Scale זכה לביקורות אוהדות מצד רבים ממבקרי המוזיקה, והגיע למקום ה-9 במצעד הבילבורד 200 כשמכר מעל 110,000 עותקים בשבוע הראשון לצאתו בארצות הברית. האלבום הפך להיות הרביעי של ני-יו שנכנס לעשירייה הפותחת במצעד הבילבורד 200 בשבוע הראשון לצאתו, למרות שהוא האלבום הכי פחות נמכר שלו. מידע על האלבום Libra Scale באתר MusicBrainz מידע על האלבום Libra Scale באתר AllMusic האלבום Libra Scale באתר Discogs האלבום Libra Scale באתר ספוטיפיי
Prospekt's March

Prospekt's March הוא מיני אלבום של להקת הרוק האלטרנטיבית הבריטית, קולדפליי. האלבום הופץ בתחילה באירופה וביפן ב-21 בנובמבר 2008, ובשאר העולם הוא יצא בשבוע שלאחר מכן. הוא כולל מספר רצועות שנותרו מן הפעילויות של קולדפליי לאלבום האולפן הרביעי שלה, Viva la Vida or Death and All His Friends. האלבום זמין גם במהדורת הדלוקס של Viva la Vida or Death and All His Friends. עטיפת האלבום היא ציורו מקורי של הצייר אז'ן דלקרואה מהמאה ה-19, בשם קרב פואטייה. גם עטיפת האלבום Viva la Vida or Death and All His Friends לקוחה מאחר מציוריו המפורסמים של דלקרואה, החירות מובילה את העם. מהאלבום יצא סינגל אחד, Life in Technicolor II, שכשל מבחינה מסחרית והגיעה תחילה רק למקום ה-90 במצעד הסינגלים הבריטי, אך מאוחר יותר הגיע למקום ה-28 עם הפצתו כסינגל בשנת 2009. עקב אי הצלחת הסינגל הראשון, החליטה הלהקה שלא להפיץ את השיר Glass of Water כסינגל. נכון לינואר 2010, האלבום מכר מעל 537,000 עותקים ברחבי העולם. אתר האינטרנט הרשמי של Prospekt's March (באנגלית) מידע על האלבום Prospekt's March באתר MusicBrainz מידע על האלבום Prospekt's March באתר AllMusic האלבום Prospekt's March באתר Discogs האלבום Prospekt's March באתר ספוטיפיי האלבום Prospekt's March באתר דיזר האלבום Prospekt's March באתר אפל מיוזיק האלבום Prospekt's March באתר טיידל
Doggumentary

Doggumentary (שכותרתו בעבר Doggumentary Music and Doggystyle 2: Tha Doggumentary) הוא אלבום האולפן ה-11 של הראפר האמריקאי, סנופ דוג. הקלטות האלבום התקיימו בין 2010 ל-2011, ולבסוף האלבום יצא לאור ב-29 במרץ 2011, תחת חברות התקליטים Priority, קפיטול ו-EMI. בהפקת שירי האלבום משתתפים מספר רב של אמנים ומפיקים, ביניהם לקס לוגר, וילי נלסון וקניה וסט. האלבום הגיע בהופעת הבכורה שלו במצעד הבילבורד 200 למקום ה-8, כשמכר מעל 50,000 עותקים בשבוע הראשון לצאתו. נכון לספטמבר 2011, האלבום מכר מעל 200,000 עותקים ברחבי ארצות הברית. לפני יציאת האלבום, הודיע סנופ דוג כי האלבום יהווה המשך לאלבום הסטודיו הראשון שלו משנת 1993, Doggystyle, כשהאלבום תוכנן שיכיל 18 רצועות, כשיהיו ביניהם שירי גנגסטא ראפ, R&B ומספר שירי היפ הופ. לאחר מכן שינה סנופ דוג את שם האלבום ל-Doggumentary. מידע על האלבום Doggumentary באתר MusicBrainz מידע על האלבום Doggumentary באתר AllMusic האלבום Doggumentary באתר Discogs האלבום Doggumentary באתר ספוטיפיי
2 of Amerikaz Most Wanted

2 of Amerikaz Most Wanted הוא סינגל של הראפר האמריקאי טופאק שאקור, מתוך אלבום האולפן הרביעי של שאקור, All Eyez on Me. השיר, שנכתב על ידי שאקור, סנופ דוג (שמתארח בשיר) ודאז דילינגר שגם הפיק את השיר שהופץ בתור הסינגל השני מתוך האלבום, אחרי California Love. השיר נכלל באלבום הלהיטים הגדולים של שאקור, Greatest Hits בשנת 1998. לשיר יצא רמיקס שנכלל באלבום הרמיקס של שאקור מ-2003, Nu-Mixx Klazzics. כמה שנים לאחר צאתו, עלה השיר לרשת הזרמת המדיה ספוטיפיי וצבר סך של למעלה מ-86 מיליון השמעות. לשיר יצא וידאו קליפ שצולם ארבעה חודשים בלבד לפני הירי בשאקור בספטמבר 1996. ההקדמה של הקליפ מציגה פרודיה שבה מופיע הראפר ביגי סמולס בתור "פיגי סמולס" ("Piggie"), ופאף דדי בתור "באף דדי" בדיון עם שאקור בעוד שהם בזים לעצמם על אירוע הירי בנובמבר 1994. מעריצי ראפ רבים מחשיבים זאת כרגע מזעזע, שהוביל לקליפ של השיר Hit 'Em Up, ואלה הובילו לתקרית הירי הקטלנית בספטמבר 1996. למרות ששאקור אומר "I ain't gonna kill you, Pig" ו-"Once we're homeboys, we're always homeboys" (אני לא אהרוג אותך פיגי, ברגע שהיינו פעם חברים, אנחנו תמיד חברים"), השיר נחשב ל-diss (העלבה), בגלל האופן האירוני שבו שאקור אומר זאת כשהכוונה היא להעליב. בשיר מוגש כתב אישום נגד טופאק וסנופ דוג, בעוד שאקור בדיוק שוחרר מהכלא, ומשפטו של סנופ דוג עומד לבוא בראש. בקליפ ישנן הופעות אורח של נייט דוג ודה דוג פאונד. מידע על היצירה "2 of Amerikaz Most Wanted" באתר מיוזיק בריינז מידע על הסינגל "2 of Amerikaz Most Wanted" באתר מיוזיק בריינז מידע על היצירה "2 of Amerikaz Most Wanted" באתר Discogs סרטון השיר "2 of Amerikaz Most Wanted" באתר יוטיוב 2 Of Amerikaz Most Wanted, נבדק ב-2020-04-02
קהילה רצונית

המושג קהילות רצוניות הוא שם כולל לצורת חיים בשיתוף. הצורות הנפוצות הן קומונה או קואופרטיב. בקהילות אלו, לחברים יש בדרך כלל חזון משותף והם מתחלקים בדרך כלל בתחומי האחריות ובמשאבים. קיימים צירופים רבים של שיטות שונות כדוגמת ההתיישבות העובדת. קיימות צורות שונות ורבות של קהילות רצוניות, המובדלות על בסיס צורה, עיקרון מכונן, מבנה חברתי, יחס לסביבה, ומאפיינים נוספים. אין קשר הכרחי בין קהילות רצוניות לסוציאליזם או אנארכיזם, אולם חברים רבים מחזיקים בדעות אלו ואף משתתפים בתנועות פוליטיות אלו. צורה נפוצה של קהילה רצונית היא ניהול בתי-עסק או פרנסה בצורה שבטית על ידי לקיחת חלק בקואופרטיב עובדים ברמה זו או אחרת של שיתוף (לדוגמה: הקואופרטיב אגד לפני הפיכתו לחברה), החל מבעלות משותפת וכלה בחברה אוטונומית מבחינה כלכלית ותרבותית (כדוגמת תנועות הבוגרים בישראל). צורה אחרת היא המעבר להתיישבות קהילתית, גם היא ברמה משתנה של שיתוף (כדוגמת הקיבוץ). בראשית המאה ה-21, הוקמו בישראל הקהילות הרצוניות: כפר אקולוגי, בתיף ואחרות. על פי תפיסה זו בני אדם חיו בצורה שבטית במשך מיליוני שנים לפני שמרביתם עברו לחיים מאורגנים בערך לפני עשרת אלפים שנים. לטענתם, החיים בחברה הסדרית אינם טבעיים ולא משרתים את צרכיו של המין האנושי או של כדור הארץ ומנסים לפתח צורות חיים חדשות הדמות לצורת החיים השבטית. לרוב קהילות רצוניות המבוססות על תפיסה זו בלבד אינן נוטות להתחבר לקהילות נוספות. תפיסה נטורליסטית קיצונית שואפת להחזיר גם את שיטות הייצור לצורתן הקדומה, וקוראות לסיפוק הצרכים ישירות מן הטבע. גישות מתונות יותר משאירות את צורות הייצור על כנן, אך משתיתות את מערכות היחסים ביניהן על קשרים בלתי פורמליים במידה משתנה. גישה זו נכללת במושג המטריה פרימיטיביזם. על פי התפיסה השיתופית, החברה האנושית הקיימת יצרה דפוסי חיים מוטעים שונים, הקשורים לאופייה התחרותי, כדוגמת יצירת היררכיה, יצירת מערכי שליטה וסמכות וכו'. מחזיקי גישה זו מנסים להשתית את החברה האנושית על יסודות אחרים, שלא מתוך התחרות החיצונית שלטענתם יביאו לצמיחה ועושר רב יותר עבור חבריהן ואנושות ככלל. לעיתים, קהילות רצוניות המושתתות על גישה זו, נוטות לחבור לקהילות דומות על מנת לקדם את תפישת עולמם ולהרחיב את צורת חיים זו. לאור זאת הוקמו מספר תנועות, לדוגמה התנועה הקיבוצית ותנועות שיתופיות נוספות בארץ ובעולם. מדיה וקבצים בנושא קהילה רצונית בוויקישיתוף פדרציית הקהילות הרצוניות בצפון אמריקה חופרים וחולמים - מדריך לקהילות רצוניות בבריטניה אירוטופיה - מדריך קהילות רצוניות וכפרים אקולוגיים באירופה רשת הכפרים האקולוגיים העולמית נוודים אקולוגיים מבקרים בקהילות רצוניות בעולם קהילת סינקופה ליזה רוזובסקי, מבשלים, מכבסים ומגדלים ביחד ילדים: כך נראים החיים בקהילות השיתופיות בברלין, באתר הארץ, 8 בפברואר 2018 גילי מלניצקי, "על מה מוציאים את הכסף? כבר עמדנו במבחנים שלא הכל כיף בהם", באתר TheMarker‏, 19 באפריל 2019 שירה מייקין, יקר לכם? אתם חנוקים? זה פתרון הדיור האולטימטיבי בשבילכם, באתר TheMarker‏, 9 בפברואר 2024
ונוס ממילו

ונוס ממילו (בצרפתית: Venus de Milo) הוא פסל עתיק מהתקופה ההלניסטית. הפסל הוא דמותה של האלה אפרודיטה (ונוס במיתולוגיה הרומית), אלת האהבה והיופי במיתולוגיה היוונית. הפסל עשוי שיש וגובהו 203 ס"מ, בלא ידיו ורגליו המקוריות. משערים כי הפַּסָּל היה אלכסנדרוס מאנטיוכיה (בעבר חשבו כי פוסל על ידי פראקסיטלס). הפסל נוצר בשנת 130 לפנה"ס, אולם מצויים בו אלמנטים של התקופה היוונית הקלאסית (שקדמה להיווצרו בכ-400 שנים). תחילה לא היה ברור איזה ייצוג של האלה ונוס ניסה הפסל ליצור, מאחר שידי הפסל חסרות. שיערו כי ייתכן שמדובר ב"ונוס המנצחת" (Venus Victrix), המחזיקה את תפוח הזהב שנתן לה פאריס. השערה זו מתאימה למקום הימצאו של הפסל — באי מילוס ("תפוח" ביוונית). חלקים מהיד עם התפוח נמצאו מאוחר יותר בקרבת מקום הימצאו של הפסל. הפסל התגלה בשני חלקים בשנת 1820 באי מילוס שבים האגאי, ועל כן נקרא בשם זה. מגלה הפסל החביא אותו מהשלטונות הטורקיים ששלטו באי, אך אלה מצאו אותו. קצין ימי צרפתי ששמו ז'ול דומון ד'אורוויל (Jules Dumont d'Urville) הבין את חשיבותו, ושכנע את שגריר צרפת באיסטנבול, המרקיז דה ריווייר, לרכוש את הפסל למען צרפת. הפסל הוצג בפני המלך לואי ה-18 בשנת 1821. הוא העניק אותו למוזיאון הלובר בפריז, שם הוא מוצג עד היום. הפסל התפרסם מאוד בשל יופיו, אולם עיקר פרסומו בא בעקבות תעמולה מטעם הממשלה הצרפתית: לאחר שבשנת 1815 נאלצה צרפת להחזיר לאיטליה את ונוס המדיצ'ית, פסל שנפוליאון שדד ולקח מאיטליה לצרפת, פעלו השלטונות הצרפתיים להאדיר את פרסומה של ונוס ממילו כדי לשמור על הכבוד של האומה הצרפתית. הפסל הופיע בסדרות טלוויזיה רבות, בהן משפחת סימפסון (שם אוכל הומר סימפסון את הפסל העשוי מגומי), טימון ופומבה וטווין פיקס. הקומיקאי האמריקני ויל רוג'רס שלח מכתב לאחיינו בצירוף תמונה של פסל זה, והכיתוב: "זה מה שיקרה אם תמשיך לכסוס את ציפורניך". לחצוצרן מיילס דייוויס יש שיר שנקרא "ונוס ממילו". הפסל מופיע באנימציות רבות של חבורת מונטי פייתון. בסדרת הילדים ארתור הופיע תהליך קטיעת הגפיים של הפסל כמשחק של ילדים בדיסקוס. המשורר נתן אלתרמן הזכיר את הפסל בשירו "אהבה חופשית": "ונוס היא בלי ידיים אך בעצם היא בלי ראש" בסרט "הרקולס", הרקולס קוטע את ידי הפסל כשהוא מקפיץ בבריכה לידה אבן. מוזיאון הלובר: ונוס ממילו תצוגה תלת-ממדית של הפסל משה גלעד, יום הולדת לוונוס ממילו, נכס תרבות עולמי ואלת הפורנו הראשונה, באתר הארץ, 7 באפריל 2020 איפה ידיה של ונוס ממילו?, באתר אנציקלופדית אאוריקה ונוס ממילו, באתר אנציקלופדיה בריטניקה (באנגלית)
אוקינאווה

האם התכוונתם ל... אוקינאווה (מחוז) – מחוז בדרום מערב יפן ובתחומו האי אוקינאווה אוקינאווה (אי) – האי הגדול היותר מבין האיים בקבוצת האיים אוקינאווה שבקבוצת איי ריוקיו והאי עליו יושבת עיר הבירה של מחוז אוקינאווה, נהה אוקינאווה (עיר) – העיר השנייה בגודלה במחוז אוקינאווה אוקינאווה (סרט) – סרט מלחמה מ-1952 קרב אוקינאווה – קרב שנערך באיי ריוקיו בין כוחות בעלות הברית לבין כוחות האימפריה היפנית מראשית אפריל עד אמצע יוני 1945, והיה הקרב האמפיבי הגדול ביותר בזירת אסיה והאוקיינוס השקט במלחמת העולם השנייה
שעון (פירושונים)

האם התכוונתם ל... שעון – מכשיר מדידה המשמש למדידת זמן ולהצגתו מנגנונים טבעיים וטכניקות המזכירים מכשיר למדידת זמן, כגון: שעון ביולוגי, שעון צירקדיאני, שעון מולקולרי אזור זמן – אזור על פני כדור הארץ שבין גבולותיו השעה הרשמית והתאריך הרשמי זהים בכל מקום ובכל עונות השנה שעון קיץ – שעון חורף – תזמוני שעות היממה הנהוגים במקומות שונים אות שעון – אות לתזמון במעגלים אלקטרוניים דרגות הנגדים בצה"ל – שהיו מכונים "שעון" עד לשנות השמונים, כי נענדו כמו שעון יד פרחי שעון – זן של פרחים, הגדל במקומות טרופיים
קשר בכל מחיר (סרט)

קשר בכל מחיר (באנגלית: Six Degrees of Separation; מילולית: שש דרגות של הפרדה) הוא סרט דרמה אמריקאי משנת 1993, בבימויו של הבמאי האמריקאי פרד שפיסי. הסרט הוא עיבוד קולנועי של מחזה משנת 1990 באותו השם מאת ג'ון גווייר, אשר היה מועמד לפרס פוליצר. עלילת המחזה נכתבה בהשראת סיפור חייו האמתיים של הנוכל המקצועי דייוויד המפטון. אואיסה קיטרידג' (סטוקרד צ'אנינג), אשת חברה מהשדרה החמישית, ובעלה פלן קיטרידג' (דונלד סאת'רלנד), סוחר וספק של אמנות גבוהה, הם הוריהם של שלושה ילדים (שניים מהם לומדים באוניברסיטת הרווארד, והשלישי בבית הספר גרוטון). עולמם המיוחס אך המבודד, כמו גם מעמדם הציבורי המכובד בקרב קהילת התרבות הגבוהה, הופכים אותם לטרף קל עבור פול (ויל סמית'), נוכל מקצועי צעיר ממוצא אפרו-אמריקאי. לילה אחד, פול, צעיר שחור, מופיע על פתח דלתם בצורה מסתורית, כשהוא פצוע ומדמם, וטוען כי הוא בנו של השחקן הנודע סידני פואטייה וידיד קרוב של בנם, סטודנט באוניברסיטה השייכת לליגת הקיסוס. לאחר שהצליח להרשים את הזוג קיטרידג', בשיחה על ספרות גבוהה תוך שימוש בכושר ביטוי גבוה, פול מוכיח כי הוא חריף-מוח, משכיל, בעל טעם אנין ומיומנויות קולינריות מפתיעות. הזוג מוקסם מהצגת הפנים המשכנעת של פול כאליטיסט, וממחמאותיו על סגנון החיים המפואר שלהם, עד כדי כך שהם מלווים לו כסף ומאפשרים לו ללון בביתם באותו הערב. בבוקר מזדעזע הזוג לגלות כי פול ניצל את הכסף שקיבל על מנת להזמין אל ביתם נער ליווי ולקיים עמו יחסי מין. כתוצאה מכך, מתגלה האמת על פול, כי הוא נוכל משכנע, אשר הצליח באמצעות קסמו האישי, השנינות שלו - וכן מידע פנימי מוקדם שהיה ברשותו - לחדור לדירות יוקרה רבות באפר איסט סייד, בהן מתגוררת החברה הגבוהה. עם הזמן, מעשיו של פול הופכים לאגדה אורבנית של החברה הגבוהה, אנקדוטה שנונה להתלוצץ עליה במסיבות קוקטייל. עם זאת, הייתה לו השפעה עמוקה על האנשים הרבים אשר נתקלו בו, בכך שהוא מקשר בין כולם באמצעות החוויה המשותפת שלהם. סטוקרד צ'אנינג - לואיזה (אואיזה) קיטרידג' ויל סמית' - פול דונלד סאת'רלנד - פלן קיטרידג' איאן מקלן - ג'פרי מילר מארי בת' הארט - קיטי ברוס דוויסון - לארקין ריצ'רד מסור - ד"ר פיין אנתוני מייקל הול - טרנט קונוויי הת'ר גראהם - אליזבת' אריק טאהל - ריק אנתוני רפ - בן אוזגוד פרקינס - וודרוו (וודי) קיטרידג' קתרין קלמר - טלבוט (טס) קיטרידג' ג'יי ג'יי אברהמס - דאג ג'ו פנטאנג'לו - שוטר סטיב הוול - טייס על תפקידה בסרט זה, זכתה סטוקרד צ'אנינג במועמדות לפרס אוסקר לשחקנית הטובה ביותר. שש דרגות של הפרדה "קשר בכל מחיר", במסד הנתונים הקולנועיים IMDb (באנגלית) "קשר בכל מחיר", באתר נטפליקס "קשר בכל מחיר", באתר AllMovie (באנגלית) "קשר בכל מחיר", באתר Rotten Tomatoes (באנגלית) "קשר בכל מחיר", באתר Box Office Mojo (באנגלית) "קשר בכל מחיר", באתר Metacritic (באנגלית) "קשר בכל מחיר", באתר אידיבי "קשר בכל מחיר", במסד הנתונים הקולנועיים KinoPoisk (ברוסית) קשר בכל מחיר, קדימון הסרט באתר יוטיוב
סרט לכל המשפחה

סרט לכל המשפחה או סרט ילדים הוא סרט שסווג כסרט המתאים לצפייה לכל הגילים, ואשר מכוון לקהלי צופים מקבוצות גילים שונות (ולא, למשל, רק לבני-נוער או רק למבוגרים). במדינות רבות בעולם קיים תהליך של סיווג סרטים, שנועד להתריע על רמות שונות של אי התאמת התוכן המוצג בהם לצפייה של ילדים ונוער, ולסייע להורים להחליט האם סרט מסוים מתאים לילדיהם. סיווגי הצפייה יכולים לקבוע כי סרט מתאים לצפייה לכל הגילים, או שסרט מתאים לצפייה רק החל מגיל מסוים, בהתבסס באופן שבו מוצגים בסרט תכנים המכילים מין, אלימות, סמים או שפה בוטה וקללות. היותו של סרט מתאים לכל המשפחה לא מעידה על הז'אנר אליו הוא משתייך. עם זאת, קיימים ז'אנרים המזוהים בעיקר עם קהל צופים צעיר של ילדים כגון סרטי הנפשה, סרטי הרפתקאות והתבגרות, סרטי מדע בדיוני ופנטזיה וסרטים מוזיקליים, ויוצריהם יימנעו מלכלול בהם תכנים העלולים להעלות את סיווגו של הסרט. דוגמאות לסרטים הנחשבים לכל המשפחה: "הקוסם מארץ עוץ", "הנסיכה הקסומה", "הסיפור שאינו נגמר", "צעצוע של סיפור", "מפלצות בע"מ", "צ'ארלי בממלכת השוקולד" ו"מרי פופינס". סיווג צפייה צנזורה המועצה לביקורת סרטים ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.